《山居》
宋代·冯时行

溪带三弓地，山开一盖天。
茅檐低没雾，藤路细迷悬。
恶草翻新耨，狞彪突旧穿。
争鸡喧臂膊，静鹭立挛拳。
翠著衣襟湿，岚薰草树鲜。
老夫甘废弃，末路寄沈绵。
水出桃源俗，人来谷口贤。
心期如水冷，世事绝风传。
瘠瘵高眠稳，疏慵入静便。
酒缸开半熟，茶饼索新煎。
温饱无余事，安閒得剩年。
胜游欣此始，妄想置从前。
出处非吾浪，乘除计亦全。
况因心地静，粗了佛家缘。
零落余生在，宁无火裹莲。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。